Sonde het nie die gesprek beëindig nie. Geen sonde kan ooit die gesprek beëindig nie. Dit is hoe The Message vertaling dit stel.
Gebed: Bely watookal jy van God wegsteek en al die redes vir jou wegkruipery. As daar niks is waaraan jy kan dink nie – vra die Heilige Gees – Hy sal jou herinner.
Hoekom sou God dan vrae vra? Beslis nie om inligting te kry nie, maar om die gesprek aan die gang te kry. Adam moes praat oor wat in die Tuin gebeur het. In ‘n amper komiese heen en weer kom die hele storie uit. Die man blameer die vrou en die vrou blameer die slang en God oordeel…die slang – nooit die mens nie. Die mens sal op ‘n vervloekte aarde die gevolge van die sonde moet hanteer, maar nooit sonder God nie.
Sonde is dikwels geheim, dikwels skandalig en ‘n groot verleentheid. Niemand wil dit in die openbaar hê nie. Leuens en bedrog is meer hanteerbaar as dit in die geheim gebeur. God maak dit openbaar – minstens tussen ons en Hom, sodat genesing kan begin. Die hele sielkinde is op gesprek gefokus. Daarin lê helende krag. Ons liefdevolle Vader het ‘n antwoord vir die grootste en slegste deurmekaarspul wat jou lewe en vreugde steel. Hy sal nie toelaat dat jy oorweldig word nie. Sy plan vir jou lewe sal vasstaan.
In die Tuin is dit God se plan wat vasstaan. Hy oordeel die slang en verklaar oorlog tussen sy saad en dié van die vrou.
Hy gaan verder en bedek hulle naaktheid op Sy manier, nie hulle patetiese poging om te probeer toemaak waar skande dreig nie. Die bloed van ‘n onskuldige dier (heel moontlik ‘n lam) bedek die sonde en vorm ‘n blywende, aanvaarbare bedekking in die oë van God.
In Sy bloed word die omstandighede van die Tuin van Eden herstel en ons kan weer in God se teenwoordigheid wandel net soos voor die sondeval. Waar Hy is, waar Sy bloed ons reinig, is daar volmaakte vrede en rus.